钦定古今图书集成/明伦汇编/官常典/第142卷 > 程
## 钦定古今图书集成/明伦汇编/官常典/第142卷 > 程

商“封和氏于程。”

按《汲冢周书》，“爵重禄轻”比。〈阙〉“不成者亡。”昔有毕程氏，
损禄增爵，群臣貌匮，比而戾民，毕程氏以亡。

按《路史》：“帝颛顼高阳氏，姬姓。取胜奔氏曰娽，生伯称、
卷章、季禺三人。卷章取梎水氏曰娇，生犁及回。犁为
祝融，生长琴及噎，噎处西极，以行日月。太子长琴，居
于摇山。”实始乐风。犁卒，帝喾以回代之。帝挚之世，九
犁乱时，重犁失职。尧于是复育重犁之后，使复旧业，
是为羲和。和实为犁，后为和氏。商封之程，有程氏、司
马氏。

〈注〉周宣王时，程伯休父为宣王司马，掌六师，伐徐为氏。

帝武乙二十四年，周师伐程，战于毕，克之。

按：《竹书纪年》云云。